钦定古今图书集成/明伦汇编/氏族典/第314卷 > 《廖用贤尚友录》 > 彭友信
## 钦定古今图书集成/明伦汇编/氏族典/第314卷 > 《廖用贤尚友录》 > 彭友信

按《攸县志》：友信，邑人。洪武初，廷试至京，高帝微行，友
信遇焉。帝见红霓，口占云：“谁把青红线两条，知云和
雨系天腰。”友信不知是帝，应声曰：“玉皇昨夜銮舆出，
万里长空驾玉桥。”帝大悦，约明晨候于行桥同入朝。
友信如期久候，遂失朝期。上召至，问其故，具以实对。
上曰：“此秀才有学有行。”命为北平布政使。